Javaslat A TANÁCS HATÁROZATA a Nemzetközi Szőlészeti és Borászati Szervezet (OIV) keretében szavazásra bocsátandó egyes állásfoglalások tekintetében az Európai Unió nevében képviselendő álláspont kialakításáról /* COM/2012/0192 final - 2012/0095 (NLE) */





INDOKOLÁS A JAVASLAT HÁTTERE A Nemzetközi Szőlészeti és Borászati Szervezet (OIV) a szőlészet és a borászat, a boralapú italok, a csemegeszőlő, a mazsola és az egyéb szőlészeti és borászati termékek területén tevékenykedő tudományos és szakmai kormányközi szervezet. Az OIV célkitűzései a következők: i. kiadványok közzététele, valamint szakmai események és szimpóziumok szervezése útján történő tájékoztatás, ii. segítségnyújtás a szabványosításra irányuló tevékenységekben részt vevő egyéb nemzetközi szervezeteknek, valamint iii. hozzájárulás a meglévő gyakorlatok és szabványok nemzetközi harmonizációjához. Az OIV-nek jelenleg 44 állam tagja, köztük 20 uniós tagállam. Az Európai Unió jelenleg nem tagja az OIV-nek. Az Európai Unió szintjén a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK rendelet (az egységes közös piacszervezésről szóló rendelet, HL L 299., 1. o.) értelmében egyes, az OIV által elfogadott és közzétett állásfoglalások hatással vannak az uniós jogra. Az egységes közös piacszervezés keretében dinamikus hivatkozások alkalmazandók: – a szőlő- és borágazati termékek összetételének meghatározására szolgáló analitikai módszerek és a borászati eljárások során alkalmazott anyagokra vonatkozó egyes tisztasági és azonosítási előírások vonatkozásában oly módon, hogy az OIV által e tekintetben elfogadott és közzétett szabályok az Unióban automatikusan kötelező erejűvé válnak (az egységes közös piacszervezésről szóló rendelet 120g. cikke, valamint a 479/2008/EK tanácsi rendeletnek a szőlőből készült termékek kategóriái, a borászati eljárások és az azokhoz kapcsolódó korlátozások tekintetében történő végrehajtására vonatkozó egyes szabályok megállapításáról szóló, 2009. július 10-i 606/2009/EK bizottsági rendelet (HL L 193., 1. o.) 9. cikke), – az OIV által elfogadott és közzétett borászati eljárások vonatkozásában, amelyekből a Bizottságnak az ilyen eljárások engedélyezésekor ki kell indulnia (az egységes közös piacszervezésről szóló rendelet 120f. cikke), valamint – ugyanezen borászati eljárások vonatkozásában, amelyek alapján az Európai Uniónak be kell fogadnia a harmadik országokban előállított bort, és amelyek ezáltal automatikusan kötelező erejűvé válnak az Unióban (az egységes közös piacszervezésről szóló rendelet 158a. cikke). A szakértői csoportok keretében az OIV közgyűlésének előkészítése céljából tartott megbeszélések alapján várhatóan a következő – az uniós vívmányokra jogi hatással bíró – állásfoglalások kerülnek fel a közgyűlés napirendjére elfogadás céljából: – Az OENO-TECHNO 08-394A, 08-394B, 10-442, 10-443, 10-450A, 10-450B, 11-483 és 11-484 jelzetű állásfoglalás-tervezetek új borászati eljárásokat állapítanak meg. Ezek az állásfoglalások az 1234/2007/EK rendelet 120f. és 158a. cikke értelmében hatással lesznek az uniós vívmányokra. – Az OENO-SCMA 08-385, 09-419B, 10-436, 10-437, 10-461, 10-465 és 10-466 jelzetű állásfoglalás-tervezetek analitikai módszereket állapítanak meg. Ezek az állásfoglalások az 1234/2007/EK rendelet 120g. cikke értelmében hatással lesznek az uniós vívmányokra. – Az OENO-SPECIF 08-363, 08-364, 09-412, 10-451, 10-452, 10-459, 11-485, 11-486B, 11-489, 11-490, 11-491 és 11-494 jelzetű állásfoglalás-tervezetek a borászati eljárások során alkalmazott anyagokra vonatkozó tisztasági és azonosítási előírásokat állapítanak meg. Ezek az állásfoglalások a 606/2009/EK rendelet 9. cikke értelmében hatással lesznek az uniós vívmányokra. A fent említett állásfoglalásokat részletesen megvitatták a borágazat tudományos és technikai kérdéseivel foglalkozó szakértők. Ezek az állásfoglalások hozzájárulnak a borokra vonatkozó szabványok nemzetközi szintű harmonizációjához, és olyan keretet teremtenek, amely tisztességes versenyt biztosít a borágazat termékeivel folytatott kereskedelemben. Következésképpen helyénvaló támogatni őket. Az eddigiekhez hasonlóan most is számítani lehet arra, hogy az OIV Közgyűlésének ülésére összeállított napirend még változásokon megy át és kiegészül további, az uniós vívmányokra hatással bíró állásfoglalásokkal. A Közgyűlés által elvégzendő munka hatékonyságának biztosítása és egyúttal a Szerződésekben foglalt szabályok tiszteletben tartása érdekében a Bizottság kellő időben kiegészíti és/vagy módosítja e javaslatot, lehetővé téve ezáltal a Tanács számára, hogy az érintett állásfoglalásokra vonatkozóan is elfogadja a képviselendő álláspontot. 2012/0095 (NLE) Javaslat A TANÁCS HATÁROZATA a Nemzetközi Szőlészeti és Borászati Szervezet (OIV) keretében szavazásra bocsátandó egyes állásfoglalások tekintetében az Európai Unió nevében képviselendő álláspont kialakításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 218. cikke (9) bekezdésével összefüggésben értelmezett 43. cikkére, tekintettel az Európai Bizottság javaslatára, mivel: (1) A Nemzetközi Szőlészeti és Borászati Szervezet (OIV) a szőlészet és a borászat, a boralapú italok, a csemegeszőlő, a mazsola és az egyéb szőlészeti és borászati termékek területén tevékenykedő tudományos és szakmai kormányközi szervezet. Az OIV célkitűzései a következők: i. kiadványok közzététele, valamint szakmai események és szimpóziumok szervezése útján történő tájékoztatás, ii. segítségnyújtás a szabványosításra irányuló tevékenységekben részt vevő egyéb nemzetközi szervezeteknek, valamint iii. hozzájárulás a meglévő gyakorlatok és szabványok nemzetközi harmonizációjához. Az OIV-nek jelenleg 44 állam tagja, köztük 20 uniós tagállam. Az Európai Unió jelenleg nem tagja az OIV-nek. (2) Az Európai Unió szintjén a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK rendelet (az egységes közös piacszervezésről szóló rendelet, HL L 299., 1. o.) értelmében egyes, az OIV által elfogadott és közzétett állásfoglalások hatással vannak az uniós jogra. Az egységes közös piacszervezés keretében dinamikus hivatkozások alkalmazandók: – a szőlő- és borágazati termékek összetételének meghatározására szolgáló analitikai módszerek és a borászati eljárások során alkalmazott anyagokra vonatkozó egyes tisztasági és azonosítási előírások vonatkozásában oly módon, hogy az OIV által e tekintetben elfogadott és közzétett szabályok az Unióban automatikusan kötelező erejűvé válnak (az egységes közös piacszervezésről szóló rendelet 120g. cikke, valamint a 479/2008/EK tanácsi rendeletnek a szőlőből készült termékek kategóriái, a borászati eljárások és az azokhoz kapcsolódó korlátozások tekintetében történő végrehajtására vonatkozó egyes szabályok megállapításáról szóló, 2009. július 10-i 606/2009/EK bizottsági rendelet (HL L 193., 1. o.) 9. cikke), – az OIV által elfogadott és közzétett borászati eljárások vonatkozásában, amelyekből a Bizottságnak az ilyen eljárások engedélyezésekor ki kell indulnia (az egységes közös piacszervezésről szóló rendelet 120f. cikke), valamint – ugyanezen borászati eljárások vonatkozásában, amelyek alapján az Európai Uniónak be kell fogadnia a harmadik országokban előállított bort, és amelyek ezáltal automatikusan kötelező erejűvé válnak az Unióban (az egységes közös piacszervezésről szóló rendelet 158a. cikke). (3) Az OIV Közgyűlésének következő ülésére 2012. június 22-én kerül sor. Az ülés alkalmával a Közgyűlés a fent említett jogi hatásokkal bíró állásfoglalásokat fog megvitatni és – valószínűleg – elfogadni. (4) Ezért az OIV Közgyűlésének említett ülését megelőzően el kell fogadni az OIV-ben tagsággal rendelkező tagállamok által az egyes állásfoglalások tekintetében az EU érdekében együttesen eljárva képviselendő álláspontot. (5) Az OENO-TECHNO 08-394A, 08-394B, 10-442, 10-443, 10-450A, 10-450B, 11-483 és 11-484 jelzetű állásfoglalás-tervezetek új borászati eljárásokat állapítanak meg. Ezek az állásfoglalások az 1234/2007/EK rendelet 120f. és 158a. cikke értelmében hatással lesznek az uniós vívmányokra. (6) Az OENO-SCMA 08-385, 09-419B, 10-436, 10-437, 10-461, 10-465 és 10-466 jelzetű állásfoglalás-tervezetek analitikai módszereket állapítanak meg. Ezek az állásfoglalások az 1234/2007/EK rendelet 120g. cikke értelmében hatással lesznek az uniós vívmányokra. (7) Az OENO-SPECIF 08-363, 08-364, 09-412, 10-451, 10-452, 10-459, 11-485, 11-486B, 11-489, 11-490, 11-491 és 11-494 jelzetű állásfoglalás-tervezetek a borászati eljárások során alkalmazott anyagokra vonatkozó tisztasági és azonosítási előírásokat állapítanak meg. Ezek az állásfoglalások a 606/2009/EK rendelet 9. cikke értelmében hatással lesznek az uniós vívmányokra. (8) A fent említett állásfoglalásokat részletesen megvitatták a borágazat tudományos és technikai kérdéseivel foglalkozó szakértők. Ezek az állásfoglalások hozzájárulnak a borokra vonatkozó szabványok nemzetközi szintű harmonizációjához, és olyan keretet teremtenek, amely tisztességes versenyt biztosít a borágazat termékeivel folytatott kereskedelemben. Következésképpen helyénvaló támogatni őket, ELFOGADTA EZT A HATÁROZATOT: 1. cikk A Nemzetközi Szőlészeti és Borászati Szervezet (OIV) Közgyűlésének 2012. évi ülésén képviselendő uniós álláspont megfelel az e határozat mellékletében foglaltaknak; az álláspontot az említett szervezetben tagsággal rendelkező uniós tagállamok az Unió érdekében együttesen eljárva képviselik. 2. cikk Ha az 1. cikkben említett álláspontot vélhetően befolyásolják az OIV ülései előtt vagy alatt ismertetett új tudományos vagy műszaki információk, amelyek olyan kérdéseket érintenek, amelyekről még nem jött létre uniós álláspont, akkor az OIV-tag uniós tagállamok az OIV közgyűlésén tartózkodnak a szavazástól. Szavazásra csak azt követően kerülhet sor, hogy az új adatok alapján kialakult az uniós álláspont. 3. cikk Ennek a határozatnak a tagállamok a címzettjei. Kelt Brüsszelben, a Tanács részéről az elnök MELLÉKLET A tagállamok az Unió érdekében együttesen eljárva kizárólag a következő, a szőlő- és borágazati termékek összetételének meghatározására szolgáló analitikai módszerekkel, a borászati eljárások során alkalmazott anyagokra vonatkozó egyes tisztasági és azonosítási előírásokkal, valamint bizonyos borászati eljárásokkal kapcsolatos állásfoglalás-tervezeteket támogatják, fenntartva a jogot arra, hogy ezeket az állásfoglalásokat az új fejlemények alapján a jövőben esetleg felülvizsgálják: OENO-TECHNO 08-394A, a borok alkoholmentesítése OENO-TECHNO 08-394B, a borok alkoholtartalmának kiigazítása OENO-TECHNO 10-442, a savtartalom növelése kationcserélőkkel történő kezelés útján – must OENO-TECHNO 10-443, a savtartalom növelése kationcserélőkkel történő kezelés útján – bor OENO-TECHNO 10-450A, a mustok cukortartalmának csökkentése OENO-TECHNO 10-450B, a mustok cukortartalmának csökkentése membránszeparációs művelet útján OENO-TECHNO 11-483, savtompítás elektromembrán folyamat alkalmazásával – mustok OENO-TECHNO 11-484, savtompítás elektromembrán folyamat alkalmazásával – borok OENO-SPECIF 08-363, a pektin-metil-észteráz-aktivitás meghatározása enzimkészítményekben OENO-SPECIF 08-364, a poligalakturonáz-aktivitás meghatározása enzimkészítményekben OENO-SPECIF 09-412, az endo-arabináz-α-1,5-aktivitás meghatározása pektolitikus enzimkészítményekben OENO-SPECIF 10-451, a ß-D-glükozidáz-aktivitásról szóló monográfia (OENO 5/2007) kiegészítése – kódex OENO-SPECIF 10-452, az élesztőfehérje-kivonatokról szóló monográfia OENO-SPECIF 10-459, az inaktivált élesztőről szóló monográfia OENO-SPECIF 11-485, az enzimes készítményekről szóló monográfia (OIV-OENO 365-2009) átdolgozása OENO-SPECIF 11-486B, a cellulázaktivitás meghatározásáról szóló monográfia (OIV-OENO 8-2008) átdolgozása OENO-SPECIF 11-489, a glükozidázaktivitás meghatározásáról szóló monográfia (OIV-OENO 5-2007) átdolgozása OENO-SPECIF 11-490, a galaktanázaktivitás meghatározásáról szóló monográfia (OIV-OENO 313-2009) átdolgozása OENO-SPECIF 11-491, a pektinliázaktivitás meghatározásáról szóló monográfia (OIV-OENO 314-2009) átdolgozása OENO-SPECIF 11-494, a tejbaktériumokról szóló monográfia – a dokumentáció felülvizsgálata OENO-SCMA 08-385, a bor lizozimtartalmának meghatározása nagy teljesítőképességű kapilláris elektroforézis alkalmazásával OENO-SCMA 09-419B, a szőlőcukor analitikai vizsgálatára vonatkozó speciális módszerek (finomított mustsűrítmények) OENO-SCMA 10-436, a borban lévő növényvédőszer-maradékok vizsgálata [gázkromatográfiás/tömegspektrometriás (gc/ms) vagy folyadékkromatográfiás/tömegspektrometriás (lc/ms-ms) módszerrel] extrahálást követően, a QuEchERS módszer alkalmazásával. OENO-SCMA 10-437, az etanolsűrűség meghatározására szolgáló módszer (OIV-MA-AS2-01A) aktualizálása OENO-SCMA 10-461, a bor natamicintartalmának meghatározására szolgáló módszerek OENO-SCMA 10-465, a szárazanyag-tartalom meghatározására szolgáló módszer (OIV-oeno 387/2009) kiegészítése OENO-SCMA 10-466, a szőlő, a must, a mustsűrítmény és a finomított szőlőmustsűrítmény cukorkoncentrációjának meghatározására szolgáló refraktometriás módszer (oeno 21/2004) módosítása Az Unió érdekében együttesen eljáró tagállamok további tanácsi határozat hiányában is hozzájárulhatnak ezen állásfoglalások kisebb jelentőségű módosításaihoz.